text: Internet nisqa manaraq llapan runakunaman mast'arikuchkaptinqa, paqtachaq hamut'aykunaqa kaqllataq runap rimayninta qhawaykachanapaq sasa imaymanakuna kaptinmi Estaduqa manan k'uskitachu runakunap rimayninkuta nitaq kawsayninkutapas qhawaykacharqanchu. Qhipa watakunapiqa chay tecnologias nisqa sasa imaymanakunaqa aswantam alliyarqapunku ichaqa, paqtachaq hamut'aykunaqa manañam ch'uyatachu takyachikunkuchu kay pacha tecnologia nisqakuna apaykachaypiqa. Digital pachapi runakunap kawsayninmanta imaymana willaykuna sinchitapuni t'uqyarpariptin, rimayninkumanta waqaychaq ''metadatos'' nista hap'iykachanalla kaptin, kaqllataq, runakunap achkha willay mana sinchi qullqichaspalla waqaychanapaq rikurpariptin, imaymana serviciukunata qusqunapas willayninta munasqankuman hap'iykachaptinkupas, Estadukunaqa munasqankuta hinam runap puriyninmantaqa qhawaykachachkanku.[3] Chaynapi runakuna kachkaptintaq, runakunap derechunmanta kamachinakunaqa manam musuqyachkankuchu chayniraqta runakunap rimayninkunamanta kawsayninkumanta mana hark'asqa hina qhawaykachakuchkaptin, hinaspapas manam ima allin takyasqa kamachiypas qhawachkanchu Estadup imaymana tecnologia nisqakunata hap'iykachaspa k'uskisqanta nitaq mayniraq willaykunamantas hap'iykachakusqanmantapas.